Διαπολιτισμική επάρκεια και ετοιμότητα των φοιτητών/τριών του Τμήματος Γερμανικής Γλώσσας και Φιλολογίας του Α.Π.Θ. για τη διαχείριση του πολιτισμικού πλουραλισμού: Μία εμπειρική διερεύνηση.
Creators: name: Γκίκα, Στυλιανή Νικολάου
Publisher: name: Aristotle University of Thessaloniki
Year: 2023
Subjects: Διαπολιτισμική ικανότητα
Διαπολιτισμική επάρκεια/ετοιμότητα
Συμπεριληπτική διδασκαλία
Intercultural competence
Intercultural readiness
Inclusive teaching

description: Στην παρούσα εργασία επιχειρείται η διερεύνηση της διαπολιτισμικής ετοιμότητας φοιτητών/τριών του Τμήματος Γερμανικής Γλώσσας και Φιλολογίας του Αριστοτελείου Πανεπιστημίου Θεσσαλονίκης (ΑΠΘ). Συγκεκριμένα, αντικείμενο της έρευνας αποτελούν οι απόψεις των φοιτητών/τριών για την επάρκειά τους σε θέματα διαπολιτισμικής εκπαίδευσης και ετοιμότητας για τη διαχείριση της πολιτισμικής ετερότητας και τη συμπερίληψη μαθητών/τριών με διαφορετικό πολιτισμικό υπόβαθρο στην εκπαιδευτική διαδικασία. Στο πλαίσιο της εργασίας παρουσιάζονται παράμετροι που συνθέτουν την πολιτισμικά υπεύθυνη διδασκαλία, η οποία προκύπτει από την εφαρμογή διαπολιτισμικών δεξιοτήτων και την υιοθέτηση πρακτικών και στρατηγικών συμπερίληψης για τους/τις αλλοδαπούς/ες μαθητές/μαθήτριες. Για τη διεξαγωγή της έρευνας χρησιμοποιήθηκε η ποιοτική ερευνητική προσέγγιση. Συγκεκριμένα, το ερευνητικό εργαλείο ήταν η ημιδομημένη συνέντευξη με δεκαπέντε (15) φοιτήτριες του Τμήματος Γερμανικής Γλώσσας και Φιλολογίας του ΑΠΘ. Αναλυτικότερα, μέσω της ημιδομημένης συνέντευξης διερευνήθηκαν οι απόψεις των φοιτητριών για την ετοιμότητά τους σε ζητήματα διαπολιτισμικής εκπαίδευσης. Επιπλέον, διερευνήθηκαν οι διδακτικές πρακτικές που θα εφάρμοζαν οι φοιτήτριες σε τάξεις με πολυπολιτισμικό υπόβαθρο. Επιχειρήθηκε ακόμη η διερεύνηση των τρόπων με τους οποίους θα διαχειρίζονταν κρίσιμα περιστατικά σε μια πολυπολιτισμική τάξη. Τέλος, διερευνήθηκαν οι απόψεις τους σχετικά με τη θέση της διαπολιτισμικότητας στο πρόγραμμα σπουδών του συγκεκριμένου Τμήματος. Στην έρευνά μας διαπιστώθηκε θετική στάση των φοιτητριών απέναντι στην πολυπολιτισμικότητα και τη συμπερίληψη των μαθητών/τριών με διαφορετικό πολιτισμικό υπόβαθρο στην εκπαιδευτική διαδικασία. Οι φοιτήτριες φάνηκε να έχουν τη διάθεση να εφαρμόσουν καινοτόμες διδακτικές πρακτικές που μπορούν να συμβάλλουν στην αποτελεσματικότητα της διδασκαλίας των Γερμανικών ως ξένης γλώσσας, όπως ομαδική διδασκαλία, διαφοροποιημένη μάθηση και χρήση εποπτικών μέσων. Τέλος, οι συμμετέχουσες φάνηκε να αντιλαμβάνονται τη σπουδαιότητα του ρόλου του/της εκπαιδευτικού για την ενίσχυση των διαπολιτισμικών δεξιοτήτων και αξιών όλων των μαθητών/τριών, ενώ το επίπεδο διαπολιτισμικής επάρκειας και ετοιμότητας των φοιτητών/τριών του τμήματος φάνηκε να είναι αρκετά υψηλό, σύμφωνα με τις δηλώσεις τους. Καταλήγοντας, οι συγκεκριμένες φοιτήτριες επιδιώκουν την ακαδημαϊκή κατάρτιση και ενίσχυση με διαπολιτισμικές γνώσεις και αξίες, ώστε να λογίζονται διαπολιτισμικά συνειδητοποιημένοι/ες και δεν παραγνωρίζουν τη θετική συμβολή της συμπερίληψης για τη διδασκαλία της Γερμανικής ως ξένης γλώσσας.
description: The present thesis attempts to investigate the intercultural readiness of students of the School of German Language and Literature of the Aristotle University of Thessaloniki. Specifically, the object of the research is the students’ views on their competence in intercultural education and preparedness for the management of cultural diversity and the inclusion of students with different cultural backgrounds in the educational process. The paper presents parameters that make up culturally responsible teaching, which results from the application of intercultural skills and the adoption of inclusion practices and strategies for foreign students. A qualitative research approach was used to conduct this research. Specifically, the research tool was a semi-structured interview with fifteen (15) female students at the School of German Language and Literature of the Aristotle University of Thessaloniki. More specifically, through the semi-structured interview, the students’ views on their readiness in issues of intercultural education were investigated. Moreover, the teaching practices that the female students would apply in classrooms with a multicultural background were explored. An attempt was also made to explore the ways in which they would handle critical incidents in a multicultural classroom. Finally, their views on the place of interculturality in the curriculum of their School were explored. In our research we found positive attitudes of students towards multiculturalism and the inclusion of pupils with different cultural backgrounds in the educational process. The students seemed to be willing to implement innovative teaching practices that can contribute to the effectiveness of teaching German as a foreign language, such as group work, differentiated learning and the use of visual aids. Finally, the participants seemed to understand the importance of the teacher’s role in enhancing the intercultural skills and values of all students, and the level of intercultural competence and readiness of the students in the school seemed to be quite high according to their statements. In conclusion, the students of the research seek academic training and reinforcement with intercultural knowledge and values to be counted as interculturally aware and do not disregard the positive contribution of inclusion for teaching German as a foreign language.